Yadda kasuwar saye da sayar da 'yan kwallon Turai ke ci - BBC News Hausa
Yadda kasuwar saye da sayar da 'yan kwallon Turai ke ci
Labarai kai tsaye kan wainar da ake tonawa a kasuwar musayar 'yan kwallo ta nahiyar Turai a ranar 31 ga watan Yuli 2017 daga ranakun Litinin zuwa Alhamis.
Coutinho ba zai bar Liverpool ba - Klopp
United ta kammala sayen Matic
An dakatar da Phil Jones buga wasa biyu
Ronaldo ya gurfana a gaban kuliya kan haraji
Sanchez zai fara atisaye ranar Talata
Madrid za ta yi wasa shida a watan Agusta
Arsenal ta lashe Emirates Cup na bana
Hamilton ya yi na hudu a tseren Hungarian Grand Prix
An wallafa a 17:59 31 Jul 201717:59 31 Jul 2017
Rudisha ba zai shiga gasar tseren Landan ba
Zakaran tseren mita 800, David Rudisha, ba zai buga gasar wasannin tsalle-tsalle da guje-guje ta duniya ba, sakamakon raunin da ya yi.
Dan wasan na kasar Kenya mai shekara 28, ya ce a shafinsa na twitter ya yi matukar bakin-ciki da takaici, da ba zai halarci wasannin da za a fara daga 4 zuwa 13 ga watan Agusta a Landan ba.
A shekarar 2012 ne ya lashe lamabar zinare a gasar Olympiccs da aka yi a Landan, da kuma wacce aka yi a Rio din Brazil a shekarar da ta gabata.
An wallafa a 17:09 31 Jul 201717:09 31 Jul 2017
Uganda ta nada masu horar da tamaula
Hukumar kwallon kafa ta Uganda (Fufa), ta nada Moses Basena da Fred Kajoba, a matsayin masu horor da tawagar kwallon kafar kasar a matsayin rikon kwarya.
Masu horarwar sun maye gurbin Milutin 'Micho' Sredojevic, wanda ya yi murabus tun kafin kwantiraginsa ya kare kan rashin biyansa albashi a ranar Asabar.
Hukumar ta tabbatar da cewa tsohon kocin dan kasar Serbia na bin ta bashin dala 54,000, kuma tace ta fara shirin biyansa.
Sredojevic shi ne wanda ya ja ragamar tawagar kwallon Uganda tun daga 2013, inda ya kai ta gasar kofin nahiyar Afirka karon farko tun bayan 1978.
An wallafa a 16:04 31 Jul 201716:04 31 Jul 2017
Dambe tsakanin Nuran Dogon Sani da Shagon Abata Mai
Da suka dambata a Abuja, Nigeria a safiyar Lahadi
Video caption: Turmi biyu suka dambata babu kisa aka raba suTurmi biyu suka dambata babu kisa aka raba su
An wallafa a 15:46 31 Jul 201715:46 31 Jul 2017
Man United ta kammala daukar Matic
Manchester United ta kammala daukar Nemanja Matic daga Chelsea kan kudi fan miliyan 40 kan yarjejeniyar shekara uku.
Matic mai shekara 28, shi ne na uku da United ta dauka a bana, bayan Victor Lindelof daga Benfica kan fam miliyan 31 da Romelu Lukaku kan fam miliyan 75 daga Everton.
Mourinho ya taba sayen Matic kan fan miliyan 21 daga Benfica a Janairun 2014 zuwa Chelsea.
An wallafa a 15:14 31 Jul 201715:14 31 Jul 2017
An dakatar da Jones buga wasa biyu
An dakatar da dan wasan Manchester United, Phil Jones daga buga wasa biyu, bayan da aka sameshi da laifin fadawa jami'an hukumar Turai bakaken kalamu.
Hukumar kwallon kafa ta Turai ce ta samu dan wasan da laifin furta munana kalamai da kin bayar da hadin kai ga jami'an hukumar kula da gwajin shan abubuwa masu kara kuzari.
Haka kuma hukumar ta ci tarar Manchester United fam 8,900 da kuma Jones mai tsaron baya da zai biya fam 4,450.
Shi kuwa dan kwallon United, Daley Blind an tuhumeshi da laifin karya dokar kula da shan abubuwa masu kara kuzarin wasa, sai dai an ci tararsa fam 4.450 kawai.
Hukumar ta hukunta Jones da tuhumar Blind a wasan karshe da United ta ci kofin Europa bayan da ta doke Ajax.
Jones, ba zai buga Uefa Super Cup da Manchester United za ta kara da Real Madrid a ranar 8 ga watan Agusta ba. Haka kumaa ba zai buga wasan farko da United za ta yi a gasar cin kofin Zakarun Turai.
An wallafa a 14:44 31 Jul 201714:44 31 Jul 2017
Fulham ta dauki Kamara
Kungiyar Fulham ta dauki Aboubakar Kamara daga Amiens ta Faransa kan yarjejeniyar shekara hudu.
An wallafa a 14:30 31 Jul 201714:30 31 Jul 2017
Takaitatun Labaran wasanni
Video caption: Takaitattun Labarin Wasanni daga Sashen Hausa na BBCTakaitattun Labarin Wasanni daga Sashen Hausa na BBC
An wallafa a 14:25 31 Jul 201714:25 31 Jul 2017
Ingila ta kai wasan daf da karshe
Tawagar kwallon kafa ta mata ta Ingila ta kai wasan daf da karshe a gasar cin kofin nahiyar Turai, bayan da ta ci Faransa daya mai ban haushi.
Jordie Taylor ce ta ci kwallon kuma na biyar da ta zura a raga a gasar, wanda ya bai wa Ingila nasarar cin Faransa a karon farko tun shekara 43.
Ingila za ta buga wasan daf da karshe da Netherlands a ranar Alhamis.
An wallafa a 13:33 31 Jul 201713:33 31 Jul 2017
Mahrez zai koma Roma
Jaridar Corriere dello Sport ta ce an cimma yarjejeniya tsakanin Leicester City da Roma a kan daukar Riyad Mahrez, inda dan wasan tawagar kwallon Algeria zai je can domin a duba lafiyarsa.
An wallafa a 13:28 31 Jul 201713:28 31 Jul 2017
Teburin gasar Firimiyar Nigeria bayan mako 32
An wallafa a 13:15 31 Jul 201713:15 31 Jul 2017
Har yanzu Tottenham ba ta sayi dan kwallo ba
Kocin Tottenham, Mauricio Pochettino ya ce an bar su a baya wajen sayen 'yan kwallo domin tunkarar wasannin bana, amma yana kokari domin ya sayo 'yan kwallo in ji Evening Standard.
An wallafa a 13:10 31 Jul 201713:10 31 Jul 2017
Sakamakon Firimiyar Nigeria mako na 32
An wallafa a 13:05 31 Jul 201713:05 31 Jul 2017
Everton ba za ta sallama Barkley ba
Jaridar Daily Mail
Jaridar Daily Mail ta ce Everton na shirin kin amincewa da tayin fan miliyan 35 da za ayi wa Barkley, duk da cewa kwantiraginsa zai kare kafin nan da wata 12.
An wallafa a 12:53 31 Jul 201712:53 31 Jul 2017
'Batun Sanchez ba zai shafi shirye-shiryenmu ba'
Kocin Arsenal Arsene Wenger ya ce rashin sanin makomar Alexis Sanchez a kungiyar ba zai shafi shirin da yake na tunkarar wasannin bana ba.
A karshen kakar da za a fara a bana yarjejeniyar Sanchez dan kwallon tawagar Chile za ta kare a Gunners, kuma kungiyoyi da dama na zawarcin dan kwallon.
An wallafa a 12:26 31 Jul 201712:26 31 Jul 2017
Barcelona na sa ran Neymar zai koma atisaye a ranar Laraba, amma a shirye take ta yi karar Paris St-Germain idan har ta biya Yuro miliyan 222 kudin ka'ida da ta saka ga duk kungiyar da ke son daukar dan wasan Brazil din.
Ana alakanta Neymar dan wasan Brazil mai shekara 25, da cewar zai koma buga gasar kwallon Faransa, kuma a ranar Talata ya kamata ya koma Spaniya daga China.
Rahotanni na cewa dan kwallon zai je Qatar a makonnan domin PSG ta duba lafiyarsa. A makon jiya shugaban kungiyar Barcelona, Josep Maria Bartomeu ya ce Neymar zai ci gaba da taka-leda a Camp Nou a bana.
An wallafa a 12:05 31 Jul 201712:05 31 Jul 2017
Jesus zai sake komawa Sevilla
Rahotanni daga Spaniya na cewa Sevilla za ta sake dawo da Jesus Navas kungiyar daga Manchester City kan yarjejeniyar shekara uku da sharadin za a iya tsawaita zamansa zuwa shekara daya kuma, amma idan ya buga wasa akai-akai a 2019/20.
An wallafa a 11:58 31 Jul 201711:58 31 Jul 2017
Watford za ta kara sayo 'yan kwallo
Hertfordshire Mercury ta ce kocin Watford, Marco Silva ya nuna bukatar a kara sayo 'yan wasa a kungiyar kafin a fara wasannin bana.
An wallafa a 11:53 31 Jul 201711:53 31 Jul 2017
Coutinho zai maye gurbin Neymar
Jaridar Mundo Deportivo
Mundo Deportivo ta wallafa cewar dan wasan Liverpool Philippe Coutinho shi ne zai maye gurbin Neymar a Camp Nou idan ya koma PSG, kuma Barcelona na duba yadda za ta sayo Ousmane Dembele da kuma Kylian Mbappe.
An wallafa a 11:41 31 Jul 201711:41 31 Jul 2017
Mcllroy ya sallami mai masa hidima
Kamfanin dillacin labarai na Reuters ya ce Rory Mcllroy ya sallami tsohon mai masa hidima a filin kwallon golf J.P. Fitzgerald, wanda suka yi aiki tare har ya ci manyan kofi hudu da kai wa kololuwar wasan golf a duniya a shekara tara da suka yi tare.
An wallafa a 11:02 31 Jul 201711:02 31 Jul 2017
Ko Ross Barkley zai koma Tottenham?
Dole dan wasan tsakiyar Everton, Ross Barkley, ya rage kudin albashin da yake nema domin ya koma Tottenham, wadda ba ta da niyyar biyan albashin fan 120,000 a ko wane mako da ya yi watsi da shi a Everton, in ji jaridar Daily Mirrow.
Wasu rahotanni sun ce Everton na son ci gaba da rike dan kwallon duk da cewa wata 12 ne kawai ya rage a kwantiraginsa.